ଜାତୀୟ ଆୟକୁ କଳନା କରିବାର ଏକ ପଦ୍ଧତି ହେଲା ଉତ୍ପାଦନର ଜନସଂଖ୍ୟା ପଦ୍ଧତି(Census of Production Method), କେତେକ ଏହାକୁ ଉତ୍ପାଦକ ପଦ୍ଧତି ଏବଂ ଆଉ କେତେକ ଆକୂଳନ ପଦ୍ଧତି(Inventory Method) କୁହନ୍ତି । ଏହି ପଦ୍ଧତି ଅନୁଯାୟୀ କୌଣସି ଏକ ବର୍ଷର ଜାତୀୟ ଆୟ ସେହି ବର୍ଷ ଉତ୍ପାଦିତ ସମସ୍ତ ଦ୍ରବ୍ୟ ଏବଂ ସେବାର ମୌଦ୍ରିକ ମୂଲ୍ୟ ନିର୍ଣ୍ଣୟ କଲେ କଳନା କରାଯାଇ ପାରିବ । ଏହି ଅଟକଳ ଉତ୍ପାଦନର ଜନସଂଖ୍ୟା ପଦ୍ଧତି ଉପରେ ଆଧାରିତ । ଏଠାରେ କେବଳ ଚୂଡ଼ାନ୍ତ ଦ୍ରବ୍ୟ ଏବଂ ସେବାର ଅଟକଳ କରାଯାଇଥାଏ । ଯେଉଁ ଦ୍ରବ୍ୟ ଗୁଡ଼ିକ ମାଧ୍ୟମିକ ଉତ୍ପାଦନ ସ୍ତରରେ ହୋଇଥାଏ ସେଗୁଡ଼ିକ ଗଣନା କରାଯାଏ ନାହିଁ । ଦ୍ୱିତୀୟରେ ରପ୍ତାନୀ ଏବଂ ଆମଦାନୀ ଦ୍ରବ୍ୟର ମୂଲ୍ୟ ମଧ୍ୟରେ ଥିବା ପାର୍ଥକ୍ୟକୁ ବିଚାରକୁ ନିଆଯିବା ଉଚିତ । ଯଦି ଆମଦାନୀର ମୂଲ୍ୟ ରପ୍ତାନୀ ମୂଲ୍ୟ ଅପେକ୍ଷା ଅଧିକ, ତେବେ ଏହି ପାର୍ଥକ୍ୟକୁ ଜାତୀୟ ଆୟରୁ ବିୟୋଗ କରାଯିବ । ଅନ୍ୟ ପକ୍ଷରେ ଯଦି ରପ୍ତାନୀର ମୂଲ୍ୟ ଆମଦାନୀରୁ ଅଧିକ ହୁଏ, ତାହେଲେ ସେହି ପାର୍ଥକ୍ୟକୁ ଜାତୀୟ ଆୟରେ ସଂଯୋଗ କରାଯିବ । ତୃତୀୟରେ ମୋଟ ଜାତୀୟ ଉତ୍ପାଦନର ମୂଲ୍ୟରୁ ଆମ୍ଭଙ୍କୁ ମୂଲ୍ୟ ଅବକ୍ଷୟ ଜନିତ ପାଉଣା ବିୟୋଗ କରିବାକୁ ହେବ । ଜାତୀୟ ଅର୍ଥନୀତିର ପ୍ରତ୍ୟେକ କ୍ଷେତ୍ରରେ ଏହି ପ୍ରକାର ଅଟକଳ କରାଯାଇ ତାହାର ସମଷ୍ଟିରେ ଜାତୀୟ ଆୟ ଗଣନା କରାଯିବ । ନିଟ ଜାତୀୟ ଉତ୍ପାଦନର ସମଷ୍ଟିକୁ ଉପାଦାନ ପରିବ୍ୟୟଦ୍ୱାରା ଗୁଣନ କରି କଳନା କରାଯିବ ।

ତେଣୁ, ମୋଟ ଜାତୀୟ ଉତ୍ପାଦନର ମୂଲ୍ୟ + ବିଦେଶାଗତ ଆୟ - (ମାଧ୍ୟମିକ ଉତ୍ପାଦନ+ଅବକ୍ଷୟ ମୂଲ୍ୟ) = ଜାତୀୟ ଆୟ ।
ଜାତୀୟ ଆୟର ତ୍ରିବିଧ ସଂଜ୍ଞା
ଉତ୍ପାଦନର ଜନସଂଖ୍ୟା ପଦ୍ଧତି
ଜାତୀୟ ଆୟ ପରିମାପର ଅସୁବିଧା ସମୂହ
ମାର୍ଶାଲଙ୍କ ସଂଜ୍ଞା